**Noteikumu projekta “Grozījumi Ministru kabineta 2006.gada 6.jūnija noteikumos Nr.467 “Noteikumi par kuģu reģistrāciju Latvijas Kuģu reģistrā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Jūras kodeksa 9.panta piektā daļa, 10.panta pirmā daļa, 16.panta piektā daļa un 27.panta otrā daļa;2) Jūras kodeksa 8.2 panta septītajā daļa (Likums “Grozījumi Jūras kodeksā”, pieņemts Saeimā 2017.gada 30.martā, stāsies spēkā 2017.gada 26.aprīlī) (turpmāk – Jūras kodeksa grozījumi). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Saeimas Tautsaimniecības, agrārās, vides un reģionālās politikas komisijas 2016.gada 14.septembra sēdē Satiksmes ministrijai tika dots uzdevums izvērtēt atpūtas kuģu reģistrācijas nosacījumus ar mērķi izvērtēt iespēju mazināt administratīvo slogu kuģu reģistrācijas procesā. Ņemot vērā minēto, VAS „Latvijas Jūras administrācija” (turpmāk – Jūras administrācija) sadarbībā ar VAS “Ceļu satiksmes drošības direkcija” un biedrības “Latvijas Zēģelētāju savienība” (Latvijas Zēģelētāju savienība) pārstāvjiem konceptuāli vienojās par vienkāršotas reģistrācijas pamatnosacījumiem atsevišķiem atpūtas kuģiem – buru jahtām un sporta buru jahtām. Saskaņā ar minēto vienošanos Jūras kodeksa grozījumi paredz, ka vienkāršotā reģistrācijas kārtībā Kuģu reģistrā bez īpašumtiesību reģistrācijas var reģistrēt šādus atpūtas kuģus:1) buru jahtas, kuru maksimālais garums ir lielāks par 2,5 metriem, bet mazāks par 12 metriem;2) sporta buru jahtas, kuru maksimālais garums ir lielāks par 2,5 metriem, un kuru klases atbilst sporta buru jahtu klašu sarakstā minētajām klasēm.Jūras kodeksa grozījumi paredz, ka Ministru kabineta noteikumos ir jānosaka kārtība, kādā tiks reģistrēti atvieglotā kārtībā reģistrējamie kuģošanas līdzekļi. Līdz ar to projekts ietver grozījumus Ministru kabineta 2006.gada 6.jūnija noteikumos Nr.467 “Noteikumi par kuģu reģistrāciju Latvijas Kuģu reģistrā” (turpmāk – Noteikumi Nr.467).Projekts paredz, ka buru jahtas, kuru garums ir lielāks par 2,5 metriem, bet ne vairāk kā 12 metri, var tikt reģistrētas Kuģu reģistrā, ja tiek iesniegts iesniegums, dokuments, kas apliecina bur jahtas atbilstību Latvijas Republikā spēkā esošajiem normatīvajiem aktiem par atpūtas kuģu un ūdens motociklu būvniecību, atbilstības novērtēšanu un piedāvāšanu tirgū vai apliecinājums par to, ka buru jahta ir iegādāta un ekspluatēta Latvijas Republikā līdz 2004.gada 30.aprīlim un atrodas personas likumīgā valdījumā, un, ja buru jahta ir iepriekš reģistrēta, - dokuments par izslēgšanu no iepriekšējā kuģu reģistra vai tam līdzvērtīgs dokuments. Reģistrācijas rezultātā buru jahtai tiek izsniegta buru jahtas tehniskā pase bez derīguma termiņa ierobežojuma. Projekts paredz, ka sporta buru jahtas var tikt reģistrētas Kuģu reģistrā, ja tiek iesniegts iesniegums, Latvijas Republikā atzītās burāšanas sporta federācijas (Latvijas Zēģelētāju savienība) sertificēta apmērītāja apstiprināta sporta buru jahtas mērgrāmata, dokuments, kas apliecina bur jahtas atbilstību Latvijas Republikā spēkā esošajiem normatīvajiem aktiem par atpūtas kuģu un ūdens motociklu būvniecību, atbilstības novērtēšanu un piedāvāšanu tirgū vai apliecinājums par to, ka buru jahta ir iegādāta un ekspluatēta Latvijas Republikā līdz 2004.gada 30.aprīlim un atrodas personas likumīgā valdījumā, un, ja sporta buru jahta iepriekš ir reģistrēta, - dokuments par izslēgšanu no iepriekšējā kuģu reģistra vai tam līdzvērtīgs dokuments. Reģistrācijas rezultātā sporta buru jahtai tiek izsniegta uzlīme bez derīguma termiņa ierobežojuma. Sporta buru jahtu reģistrāciju veic Jūras administrācija sadarbībā ar Latvijas Zēģelētāju savienību. Saskaņā ar Likumprojektu Latvijas Zēģelētāju savienība iesniedz Jūras administrācijai priekšlikumus par to, kuras sporta buru jahtu klases ir iekļaujamas sporta buru jahtu klašu sarakstā. Jūras administrācija minēto sarakstu publicē savā mājas lapā.Projekts paredz, ka vienkāršotā kārtībā bez īpašuma tiesību reģistrācijas reģistrētai buru jahtai var reģistrēt īpašumtiesības, iesniedzot Kuģu reģistrā visus dokumentus, kas ir nepieciešami jebkura atpūtas kuģa reģistrācijai, tai skaitā īpašuma tiesību pāreju apliecinošus dokumentus. Projekts paredz, ka persona, kas ir pieteikusi buru jahtas reģistrāciju bez īpašumtiesībām, vai tās tiesību pārņēmējs var pieteikt buru jahtas izslēgšanu no Kuģu reģistra un saņemt izslēgšanas apliecību. Kā arī, minētās personas var saņemt Kuģu reģistra izsniegto dokumentu dublikātus.2. Šobrīd Kuģu reģistrs zvejas laivām izdod īpašuma apliecību un kuģa reģistrācijas apliecību, bet nākotnē tiks izdota tikai kuģa reģistrācijas apliecība. Zemkopības ministrija, Satiksmes ministrija un Jūras administrācija ir vienojušās, ka turpmāk īpašuma apliecība un kuģošanas spējas apliecība zvejas laivām netiks izdota. Visa nepieciešamā informācija tiks ietverta vienā apliecībā – reģistrācijas apliecībā. Šādus nosacījumus paredz arī Jūras kodeksa grozījumi. Līdz ar to projekts paredz, ka zvejas laivas reģistrācijas apliecība ir beztermiņa, ar nosacījumu, ka ir veikta ikgadējā apskate un attiecīgs apliecinājums ir attēlots uz reģistrācijas apliecības. Ja minētā apliecinājuma nav, uzskatāms, ka zvejas laivas reģistrācijas apliecība nav derīga. Paredzēts, ka minētās izmaiņas stāsies spēkā no 2018.gada 1.janvāra. Zvejas laivām izdotās reģistrācijas apliecības, kas izsniegtas līdz 2017.gada 31.decembrim, būs spēkā līdz tajās norādītajam derīguma termiņam.3. Projekts paredz, ka kuģa, peldošās konstrukcijas vai nostiprinātās iekārtas īpašnieka maiņas vai berbouta līguma slēdzēja maiņas gadījumā Kuģu reģistrā ir jāiesniedz iepriekšējam īpašniekam vai berbouta līguma slēdzējam izsniegtā apliecība. Ja minēto apliecību nevar iesniegt Kuģu reģistrā, tad ir jāpublicē paziņojums par to, ka minētās apliecības ir uzskatāmas par nederīgām. 4. Projekts paredz, ka īpašumtiesības apliecinošiem dokumentiem ir jāapliecina nepārtraukta secīga kuģošanas līdzekļa īpašumtiesību pāreja jaunajam īpašniekam, kurš piesaka īpašumtiesību reģistrāciju Kuģu reģistrā. Minētais atbilst Kuģu reģistrācijas mērķim, bet līdz šim nebija skaidri definēts normatīvajā regulējumā. Lai izvairītos praksē no iespējamiem strīdiem, ir nepieciešams to paredzēt projektā.  |
| 3. | Projekta izstrādē iesaistītās institūcijas | Satiksmes ministrija, VAS “Latvijas Jūras administrācija”. Konsultācijas notikušas ar Zemkopības ministriju, VAS “Ceļu satiksmes drošības direkcija” un biedrību “Latvijas Zēģelētāju savienība”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar Kuģu reģistra datiem Kuģu reģistrā ir reģistrēti 1581 kuģošanas līdzeklis, no kuriem 619 ir atpūtas kuģi (no tiem 518 ir buru jahtas) un 611 ir zvejas laivas.Atpūtas kuģi – sporta buru jahtas, kas šobrīd nav reģistrēti Kuģu reģistrā, un turpmāk tiks reģistrēti Kuģu reģistrā bez īpašumtiesībām (skaits šobrīd nav nosakāms).  |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs tiks samazināts Kuģu reģistrā reģistrētu zvejas laivu īpašniekiem. Šobrīd Kuģu reģistrs izsniedz kuģa reģistrācijas apliecību un īpašuma reģistrācijas apliecību. Turpmāk Kuģu reģistrā reģistrētai zvejas laivai būs nepieciešama tikai kuģa reģistrācijas apliecība.Administratīvais slogs samazinās buru jahtu valdītājiem un sporta buru jahtu valdītājiem. Lai reģistrētu buru jahtu bez īpašumtiesībām, nebūs jāiesniedz īpašumtiesības apliecinošie dokumenti. Minētais attiecas uz personām, kuru valdījumā ir nereģistrētas buru jahtas, kuru garums ir lielāks par 2,5 metriem, bet mazāks par 12 metriem, un buru jahtas, kas atbilst sporta buru jahtas statusam. Paredzams, ka, ieviešot vienkāršoto reģistrācijas kārtību, tiks reģistrēti līdz šim nereģistrētie kuģošanas līdzekļi. Tas dos iespēju kontroles iestādēm efektīvāk nodrošināt kuģošanas drošības noteikumu ievērošanu uz ūdens. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Satiksmes ministrija un VAS “Latvijas Jūras administrācija”. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” par projekta izstrādi tika informēti sabiedrības pārstāvji, ievietojot Paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē.  |
| 2. | Sabiedrības līdzdalība projekta izstrādē | Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu. Konsultācijas notikušas ar biedrību “Latvijas Zēģelētāju savienība”.  |
| 3. | Sabiedrības līdzdalības rezultāti | Sabiedrības līdzdalības rezultātā saņemtie iebildumi un priekšlikumi tika izvērtēti un iespēju robežās tika ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās VAS “Latvijas Jūras administrācija” un biedrība “Latvijas Zēģelētāju savienība”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros.Saistībā ar projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav. |

*Anotācijas III un V sadaļa – projekts šīs jomas neskar.*

Satiksmes ministrs U. Augulis

Vīza:

Valsts sekretārs K. Ozoliņš

24.04.2017. 14:30

1278

Ģ.Aleksandrovs, 67062164

girts.aleksandrovs@lja.lv

S.Lielbārde, 67062187

sandra.lielbarde@lja.lv